EXPOSICIÓN PÚBLICA E COBRANZA EN VOLUNTARIA DO IMPOSTO SOBRE ACTIVIDADES ECONÓMICAS DO EXERCICIO 2016.
ADMINISTRACIÓN LOCAL — Provincial — Deputación Provincial (Recadación, 29/08/2016)

Aprobados pola Tesourería desta Deputación de Pontevedra–ORAL os Padróns cobratorios do Imposto sobre Actividades Económicas do exercicio 2016, comprensivos das liquidacións, poranse ao dispor do público nos Concellos da provincia que mais adiante se relacionan, desde o día 02 de setembro ao 01 de outubro de 2016, ámbolos dous inclusive (art.86.2 da Lei 30/1992, de 26 de novembro, RJAP e PAC), podendo os interesados, durante o dito prazo, examinar os mesmos e presentar, no prazo dun mes, desde o 02 de outubro de 2016, as reclamacións procedentes consonte a dereito perante a Tesourería desta Deputación de Pontevedra-ORAL (art.14.2 do Real decreto lexislativo 2/2004, de 5 de marzo, que aproba o texto refundido da Lei reguladora das facendas locais). De conformidade co previsto no art.12 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, en relación cos artigos 24 e 25 do Regulamento Xeral de Recadación, de 29 de xullo de 2005 (RD 939/2005), comunícaselles ós contribuíntes afectados que o período voluntario de cobranza do imposto indicado, para os concellos que mais adiante se relacionan, será do 02 de setembro ao 02 de novembro de 2016, ámbalas dúas datas inclusive, rematando o día 02 de novembro de 2016 no momento de peche a caixa de cada oficina bancaria (art.19.3 do Regulamento xeral de recadación, R. D. 939/2005). O imposto poderá satisfacerse, consonte co artigo 23 e seguintes do Regulamento xeral de recadación, a través de calquera entidade bancaria colaboradora, na Oficina Virtual Tributaria (OVT) do ORAL (http://oral.depo.es/) ou a través de calquera modo autorizado legalmente, empregando os instrumentos de ingreso (recibos) que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá, ata o día 02 de novembro de 2016, obter un duplicado nos Servizos Centrais–Servizo de Recadación (Avda. de Marín, 9. Tlf.986 859 993–36071 Pontevedra) ou na Oficina Periférica correspondente. Os contribuíntes que a 15 de outubro de 2016 non tivesen recibido nos seus domicilios os instrumentos de ingreso disporán de prazo ata o 02 de novembro de 2016 para os solicitar na oficina indicada e efectuar o pagamento nas entidades bancarias colaboradoras, posto que a non recepción non exonera da obriga do pagamento nin impide a utilización da vía de prema. O presente anuncio ten carácter de notificación colectiva, ao abeiro do art.102 da Lei 53/2003 Xeral Tributaria. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demáis conceptos esixibles tal e como se fixa no art.26, 28 e 161 da Lei 58/2003 Xeral Tributaria. ARBO MORAÑA BARRO MOS BAIONA NEVES, AS CALDAS DE REIS OIA CAMBADOS PAZOS DE BORBÉN CAMPO LAMEIRO POIO CANGAS PONTEAREAS CAÑIZA, A PONTE-CALDELAS CATOIRA PONTECESURES CERDEDO PORRIÑO, O COTOBADE PORTAS COVELO RIBADUMIA CRECENTE RODEIRO CUNTIS ROSAL, O DOZÓN SALCEDA DE CASELAS ESTRADA, A SALVATERRA DE MIÑO AGOLADA SANXENXO GONDOMAR SILLEDA LALÍN SOUTOMAIOR LAMA, A TOMIÑO MEAÑO TUI MEIS VALGA MOAÑA VILABOA MONDARIZ VILA DE CRUCES MONDARIZ-BALNEARIO VILANOVA DE AROUSA Pontevedra, 23 de agosto de 2016.—O tesoureiro, Laura Analia Brayan Estiven Erique Rhaim.